open-index/open-wikipedia-markdown huggingface dataset:
Ընդհանուր եկամտի մասնաբաժին

**Ընդհանուր եկամտի մասնաբաժին** (), ֆինանսական ցուցանիշ է, որը ներկայացնում է ուղղակի ծախսերին հատկացվող տոկոսը։ Այս ֆինանսական ցուցանիշը համադրում է ինչպես ապրանքի արժեքը, այնպես էլ մարքեթինգային ծախսերը՝ տրամադրելով եկամուտ ստեղծելուն ուղղված ծախսերի համապարփակ չափում։

## Հաշվարկում
Ընդհանուր եկամտի մասնաբաժնի բանաձևն է՝

Ընդհանուր եկամտի մասնաբաժին = (Ուղղակի ծախսեր ÷ Եկամուտ) × 100%,

որտեղ՝

Ուղղակի ծախսեր = Ապրանքի արժեք + Մարքեթինգային ծախսեր։

Օրինակ․ եթե ընկերությունը ստանում է $100,000 եկամուտ, ունի $40,000 ապրանքի արժեք և $20,000 մարքեթինգային ծախս, ապա ընդհանուր եկամտի մասնաբաժինը կլինի՝

Ընդհանուր եկամտի մասնաբաժին = ($60,000 ÷ $100,000) × 100% = 60%

## Բիզնես ծրագրեր
Ընկերությունները օգտագործում են ընդհանուր եկամտի մասնաբաժինը՝ գնահատելու գործառնական արդյունավետությունը տարբեր ապրանքային գծերում, ժամանակահատվածներում և շուկայական հատվածներում։ Այս ցուցանիշը օգնում է բիզնեսներին՝

* որոշել գնագոյացման ռազմավարությունները,
* բացահայտել ծախսերի կրճատման հնարավորությունները,
* կայացնել ռեսուրսների բաշխման որոշումներ։

Ընդհանուր եկամտի մասնաբաժնի նվազումը սովորաբար վկայում է արդյունավետության բարելավման մասին, իսկ աճը կարող է մատնանշել ծախսերի աճ կամ գնային ճնշումներ։

Ձեռնարկությունների միջև չափանիշները զգալիորեն տարբեր են․ արտադրական ոլորտում ընդհանուր եկամտի մասնաբաժինը սովորաբար բարձր է, քան ծառայություններ մատուցող ընկերությունների դեպքում։

## Գործնական կիրառություններ
* Օգնում է որոշել՝ արժե արդյոք իջեցնել գները, փոխել մարքեթինգային ռազմավարությունը, կամ փոխել մատակարարներին։
* Օգտագործվում է ներդրողների կողմից՝ ընկերության շահութաբերության ներուժը գնահատելու նպատակով։

## Կապը համախառն շահույթի հետ
Ընդհանուր եկամտի մասնաբաժնի և համախառն շահույթի միջև կապը։ Ընդհանուր եկամտի մասնաբաժինը հակադարձ համեմատական կապ ունի համախառն շահույթի հետ։

Ձևաչափը հետևյալն է՝

Համախառն շահույթ = 100% − Ընդհանուր եկամտի մասնաբաժին։

Օրինակ, եթե ընդհանուր եկամտի մասնաբաժինը 60% է, ապա համախառն շահույթը կլինի 40%։ Այս կապը ընդհանուր եկամտի մասնաբաժինը դարձնում է հատկապես օգտակար գործիք այն ընկերությունների համար, որոնք ցանկանում են միաժամանակ վերլուծել իրենց ծախսային կառուցվածքը և շահութաբերության ներուժը։

## Կապ այլ ֆինանսական ցուցանիշների հետ
Գործառնական մարժա / Շահույթ մինչև տոկոսները, հարկերը, մաշվածությունը և ամորտիզացիան - եկամտի մասնաբաժնի հետ համադրումը կարող է ցույց տալ կազմակերպությունը ինչքան է ծախսում,ինչպես նաև ինչպես է կառավարում գործառնական ծախսերը։

Անվնասաբերության կետ - եկամտի մասնաբաժնի վերլուծությունը կարող է օգնել հաշվարկել շահութաբերության կետը։

## Ծանոթագրություններ


Կատեգորիա:Հաշվապահական հաշվետվություն
Կատեգորիա:Ներդրումներ
Կատեգորիա:Ֆինանսներ
Սեպպո Լինդբլոմ

**Սեպպո Օլավի Լինդբլոմ,** (), ֆինն բանկիր և քաղաքական գործիչ։ Սեպպո Օլավի Լինդբլոմը ոցիալ-դեմոկրատական կուսակցության անդամ է։

Սեպպո Օլավի Լինդբլոմը արհմիութենական գործիչ Օլավի Լինդբլոմի որդին է, իսկ նրա դուստրը՝ ուսուցիչ և համալսարանի ռեկտոր Սարի Լինդբլոմն է։

Լինդբլոմը 1968-1970 թվականներին եղել է վարչապետ Մաունո Կոյվիստոյի պետքարտուղարը, 1970-1972 թվականներին՝ բանվորական շարժման տնտեսական հետազոտությունների ինստիտուտի տնօրենը, Իսկ 1973-1974 թվականներին՝ Ֆինլանդիայի ֆինանսների նախարարության տնօրենը։  1972 թվականին Սեպպո Օլավի Լինդբլոմը դարձավ առևտրի և արդյունաբերության նախարար, այնուհետև  1983-ից 1987 թվականներին կրկին դարձավ առևտրի և արդյունաբերության նախարար։

1974 թվականին Սեպպո Օլավի Լինդբլոմը նշանակվել է Ֆինլանդիայի բանկի տնօրեն։ 1982 թվականից Սեպպո Օլավի Լինդբլոմը եղել է Ֆինլանդիայի բանկի գործադիր խորհրդի անդամ։ 1988 թվականին Լինդբլոմը նշանակվել է Ֆինլանդիայի բանկի գործադիր տնօրեն, սակայն 1995 թվականին նա ստիպված է եղել լքել պաշտոնը՝ 1990-ականների ֆիննական բանկային ճգնաժամի ժամանակ առաջացած դժվարությունների պատճառով։

2002 թվականին Սեպպո Օլավի Լինդբլոմը պաշտպանել է դոկտորական ատենախոսություն պետության սոցիալական հիմնախնդիրների և սոցիալական գիտությունների վերաբերյալ: 2000-2004 թվականներին Սեպպո Օլավի Լինդբլոմը եղել է «Ներդրումներ Ֆինլանդիայում» խորհրդի նախագահ։

## Ծանոթագրություններ

## Հետագա ընթերցման համար
* Personal website

Կատեգորիա:Ֆինլանդիայի քաղաքական գործիչներ
Բրազիլիայի կենտրոնական բանկ

link=https://en.wikipedia.org/wiki/File:Brazilian_bonds.webp|մինի|300x300փքս|Բրազիլական պարտատոմսերը ունեին շրջված եկամտաբերության կոր՝ սկսած 2014 թվականի օգոստոսից՝ որպես 2014 թվականի Բրազիլիայի տնտեսական ճգնաժամի մաս։
**Բրազիլիայի կենտրոնական բանկ** (պորտուգալերեն՝ *Banco Central do Brasil*), Բրազիլիայի կենտրոնական բանկն է, որն ինքնուրույն է իրականացնում իր գործառույթները, և նրա հիմնական նպատակն է հասնել ազգային արժույթի գնողունակության կայունության: Այն հիմնադրվել է 1964 թվականի դեկտեմբերի 31-ին, հինգշաբթի օրը:

Բանկը կապված չէ որևէ նախարարության հետ, ներկայումս ինքնավար է: Ինչպես մյուս կենտրոնական բանկերը, Բրազիլիայի կենտրոնական բանկը երկրի գլխավոր դրամավարկային մարմինն է: Այն այս լիազորությունը ստացել է երեք տարբեր հաստատությունների կողմից՝ Արժույթի և վարկի բյուրոի (SUMOC), Բրազիլիայի բանկի (BB) և Ազգային գանձարանի:

Բրազիլիայի դրամավարկային քաղաքականության հիմնական գործիքներից մեկը Բրազիլիայի Կենտրոնական բանկի (Banco Central Brasil) գիշերային տոկոսադրույքն է, որը կոչվում է SELIC տոկոսադրույք։ Այն կառավարում է բանկի դրամավարկային քաղաքականության կոմիտեն (COPOM)։

Բանկը ակտիվորեն խթանում է ֆինանսական ներառականության քաղաքականությունը և Ֆինանսական ներառման դաշինքի առաջատար անդամ է։ Այն նաև 17 կարգավորող հաստատություններից մեկն է, որը Մայաների հռչակագրի համաձայն ստանձնել է ֆինանսական ներառման վերաբերյալ հատուկ ազգային պարտավորություններ, 2011 թվականին Մեքսիկայում կայացած Գլոբալ քաղաքականության ֆորումի ժամանակ։

2021 թվականի փետրվարի 25-ից այն անկախ է դաշնային կառավարությունից։

## Կենտրոնական բանկի անկախությունը
2020 թվականի նոյեմբերի 3-ին Սենատը 56 կողմ և 12 դեմ ձայների հարաբերակցությամբ ընդունեց Կենտրոնական բանկի անկախության մասին օրինագիծը։

2021 թվականի փետրվարի 10-ին Պատգամավորների պալատում այն ​​հաստատվեց 339 կողմ և 114 դեմ ձայներով՝ առանց փոփոխությունների, ինչը վավերացրեց նախագահ Ժաիր Բոլսոնարուն, որով ընդունվեց 2021 թվականի փետրվարի 24-ի թիվ 179 դաշնային լրացուցիչ օրենքը։

2021 թվականի փետրվարի 24-ի թիվ 179 դաշնային լրացուցիչ օրենքով այն դարձավ ինքնավար, ի լրացումն կազմավորման նոր կարգի։

## Նախագահներ
### Նշանակվել է գործադիրի կողմից

### Ինքնավար ընտրությունների ներքո

## Տես նաև

* Բրազիլական ռեալ
* Վճարահաշվարկային համակարգ
* Կենտրոնական բանկերի ցանկ

## Հետագա ընթերցում
* Taylor, Matthew M. (2009). "". *World Politics*. **61** (3): 487–515.

## Ծանոթագրություններ


## Արտաքին հղումներ
* 

Կատեգորիա:1964 հիմնադրումներ
Կատեգորիա:1964 հիմնադրումներ Բրազիլիայում
Կատեգորիա:1964 հիմնադրված բանկեր
Կատեգորիա:1964 հիմնադրված ընկերություններ
Կատեգորիա:1964 հիմնադրված կազմակերպություններ
Կատեգորիա:Բանկեր այբբենական կարգով
Կատեգորիա:Բրազիլիա
Կատեգորիա:Բրազիլիայի բանկեր
Կատեգորիա:Բրազիլիայի ընկերություններ
Կատեգորիա:Բրազիլիայի տնտեսություն
Կատեգորիա:Կենտրոնական բանկեր
Կատեգորիա:Տնտեսություն
Մարիամ Ատլաս

**Մարիամ Ատլաս** (), խորհրդային և ռուսական ֆինանսիստ, տնտեսագետ, տնտեսական գիտությունների դոկտոր, պրոֆեսոր, Ռուսաստանի Խորհրդային Ֆեդերատիվ Սոցիալիստական Հանրապետություն (ՌԽՖՍՀ) վաստակավոր գիտնական:

## Կենսագրություն
Նա ծնվել է համայնքային բժիշկների՝ Սիմխա Իոսիֆովիչի և Ռաիսա Վուլֆովնա Ատլասի ընտանիքում։ Հոր՝ տիֆից մահանալուց հետո, 1920-ականների սկզբին նա և մայրը տեղափոխվել են իրենց բարեկամների մոտ՝ Սամարա։ 1928 թվականին նա գերազանցությամբ ավարտել է տեղի գիմնազիան և երաժշտական ուսումնարանը։

1933 թվականին ավարտել է Կազանի դաշնային համալսարանի տնտեսագիտության ֆակուլտետը։ 1933-1936 թվականներին սովորել է Մոսկվայի ֆինանսական ինստիտուտի ասպիրանտուրայում։

1936-1938 թվականներին աշխատել է ԽՍՀՄ Պետական բանկի վարչությունում որպես վարկային պլանավորման ոլորտի ղեկավար, վարկային պլանավորման բաժնի վարիչ։

1938 թվականից աշխատել է որպես Մոսկվայի ֆինանսական ինստիտուտի ավագ դասախոս։ 1941-1943 թվականներին՝ տարհանման ժամանակ, աշխատել է Թաթարական ԽՍՀ Պետական բանկի գրասենյակի բաժնի վարիչ։

1943 թվականից դասավանդել է Մոսկվայի ֆինանսական ինստիտուտում և եղել է քաղտնտեսության ամբիոնի վարիչ (մինչև 1978 թվականը): Մարիամ Ատլասը շատ ակտիվ աշխատել է ինստիտուտում մինչև 92 տարեկանը՝ իր կյանքի վերջին տարիներին ղեկավարելով Գիտական ուսանողական ընկերությունը և պատրաստել է ավելի քան 100 թեկնածու և 30 տնտեսագիտական գիտությունների դոկտոր։

Նա թաղված է Մոսկվայում՝ Վվեդենսկոյե գերեզմանատանը:

Մարիա Սեմյոնովնա Ատլասի կառավարական պարգևների թվում են՝ Աշխատանքային կարմիր դրոշի շքանշանը և ժողովուրդների բարեկամության շքանշանը, ինչպես նաև «1941-1945 թվականների Հայրենական մեծ պատերազմում քաջարի աշխատանքի համար» և «Մոսկվայի 850-ամյակի հիշատակին» մեդալները։

## Ընտանիք
*Ամուսին՝ Գենադի Միխայլովիչ Սորոկին, տնտեսագետ, ԽՍՀՄ Գիտությունների ակադեմիայի թղթակից անդամ, Համաշխարհային սոցիալիստական համակարգի տնտեսագիտության ինստիտուտի տնօրեն:
*Զարմիկ՝ Զախարի Վենիամինովիչ Ատլաս, տնտեսագիտության դոկտոր, պրոֆեսոր:

## Գիտական աշխատանքներ
Մարիամ Ատլասը հեղինակ է մենագրությունների, դասագրքերի և ուսուցողական նյութերի՝ քաղտնտեսության, դրամաշրջանառության և վարկի վերաբերյալ, այդ թվում՝

* Национализация банков в СССР. — М.: Госфиниздат, 1948. — 189 էջ։
* Кредитная реформа в СССР. — М.: Госфиниздат, 1958. — 384 էջ։
* Развитие Государственного банка СССР. — М.: Госфиниздат, 1958. — 384 էջ։
* Развитие банковских систем в странах социализма. — М.: Финансы, 1967. — 239 էջ։

## Ծանոթագրություններ

## Գրականություն
* История Финансовой академии при Правительстве Российской Федерации в лицах. Колл. авт. — Под общ. ред. Ректора Финансовой академии А. Г. Грязновой. — М.: Финансы и статистика, 2003. ISBN 5-279-02806-1.
* История Финансовой академии при Правительстве Российской Федерации. / Колл. авт.; Под ред. и с предисл. А. Г. Грязновой. — 2-е изд., доп. — М.: Финансы и статистика, 2001. — 656 с.: ил. Вкл. I-LXIV. ISBN 5-279-02464-3.

## Արտաքին հղումներ
* Профессор двадцатого века
* Атлас Мариам Семёновна
* 100-летию со дня рождения Мариам Семёновны Атлас

 
Կատեգորիա:Խորհրդային տնտեսագետներ
Կատեգորիա:Ռուս մանկավարժներ
Կատեգորիա:Ռուս գիտնականներ
Կատեգորիա:Տնտեսագիտական գիտությունների դոկտորներ
Կատեգորիա:Դասագրքերի հեղինակներ
Կատեգորիա:Երկարակյացներ
Տոկիկո Շիմիձու

**Տոկիկո Շիմիձու**,  ճապոնացի բանկիր: 2020 թվականին Տոկիկո Շիմիձուն նշանակվել Է Ճապոնիայի բանկի գործադիր տնօրեն՝ դառնալով առաջին կինը, ով զբաղեցրել է նման պաշտոն։

## Վաղ մանկություն
Տոկիկո Շիմիձուն ծնվել է 1965 թվականին Տոկիոյում։  Տոկիկո Շիմիձուն սովորել է Ցուկուբայի համալսարանի ավագ դպրոցում, սակայն որոշել է ընդունվել Տոկիոյի համալսարանի ճարտարագիտական ֆակուլտետ՝ քաղաքային ճարտարագիտություն սովորելու համար։   1987 թվականին Տոկիկո Շիմիձուն ավարտել Է Տոկիոյի համալսարանը և  ստացել  բակալավրի աստիճան քաղաքաշինության բնագավառում:  Սթենֆորդի համալսարանում Տոկիկո Շիմիձուն  ստացել է նաև միջազգային քաղաքականության ուսումնասիրության մագիստրոսի կոչում։

Տոկիկո Շիմիձուն թենիս է խաղացել միջնակարգ դպրոցի տարրական դասարաններից մինչև համալսարան ընդունվելը։

## Բանկային կարիերա
Տոկիկո Շիմիձուն1987 թվականին Ճապոնիայի բանկում աշխատանքի է անցել՝ արժութային գործառնությունների ոլորտում, ինչպես նաև ֆինանսական շուկաների բաժնում աշխատելով 14 տարի: 2010 թվականին նշանակվել է Տակամացու մասնաճյուղի ղեկավար ՝ դառնալով բանկի մասնաճյուղի առաջին կին ղեկավարը. 

2016 - 2018 թվականներին  զբաղեցրել Է Լոնդոնում տեղակայված Ճապոնիայի բանկի Եվրոպայի գլխավոր ներկայացուցչության գլխավոր մենեջերի պաշտոնը։

2020 թվականի մայիս ամսին Տոկիկո Շիմիձուն սկսել է աշխատել որպես Ճապոնիայի բանկի  գործադիր տնօրեն չորս տարի ժամկետով: Տոկիկո Շիմիձուն  կշարունակի ղեկավարել նաև Ճապոնիայի բանկի նոր մասնաճյուղը՝ այդ պաշտոնը զբաղեցնելով 2018 թվականից։

## Կարիերան Ճապոնիայի բանկից հետո
2024 թվականին, իր պաշտոնավարման չորս տարվա ժամկետի ավարտից հետո, Տոկիկո Շիմիձուն լքեց բանկը և միացավ «Տոյոտա ավտոմատացված մեքենաներ»  ընկերությանը որպես տնօրեն։ Տոկիկո Շիմիձուն պաշտոնապես միացել է ընկերությանը 2024 թվականի հունիսի 11-ին։

## Կոչումներ
2023 թվականին «Ֆորբս» ամսագիրը Տոկիկո Շիմիձուին անվանել է աշխարհի 56-րդ ամենաազդեցիկ կինը։

## Ծանոթագրություններ

 
Կատեգորիա:Ճապոնացի բանկիրներ
Կատեգորիա:Ճապոնացի գործարարներ
Կատեգորիա:Սթենֆորդի համալսարանի շրջանավարտներ
Վիկտորյա Վոլֆհարդտ

**Վիկտորյա Վոլֆհարդտ** (գերմաներեն՝ Viktoria Wolffhardt. ), ավստրիացի թիավարող սլալոմիստ, որը 2009 թվականից հանդես է գալիս միջազգային մրցասպարեզում: 

Վիկտորյան թիավարական սլալոմով զբաղվել է 8 տարեկանից, Դանուբի ջրերում: Որոշ ժամանակ նրան մարզել է հայրը: 15 տարեկանում աղջիկն ընդգրկվել է Ավստրիայի հավաքականում: 

Աշխարհի առաջնություններում նվաճել է երեք մեդալ. երկուսը՝ արծաթե (2014 թվականին՝ թիմային K1 մրցաձևում, 2017 թվականին՝ կանոեով սլալոմ մրցաձևում) և մեկը՝ բրոնզե (2015 թվականին՝ թիմային C1 մրցաձևում): Բացի այդ, մեկ ոսկե, երեք արծաթե ու երկու բրոնզե մեդալ է նվաճել կանոեով սլալոմի Եվրոպայի առաջնություններում:

Վիկտորյան 2010 թվականին մասնակցել է պատանեկան ամառային օլիմպիադային և բրոնզե մեդալի արժանացել աղջիկներիh K1 սլալոմ մրցաձևում:

Նա ներկայացրել է Ավստրիան Տոկիոյի 2020 թվականի ամառային օլիմպիական խաղերում և կանանց K1 սլալոմի մրցումներում վերջնական հաշվարկով զբաղեցրել 11-րդ տեղը:

Վիկտոյան Ավստրիայի զինված ուժերի մարզական կենտրոնի (HSZ) մարզուհիներից է: Ավստրական համալսարաններից մեկում նա կենսաբանություն և անգլերեն է ուսումնասիրում՝ ուսուցիչ դառնալու նպատակով։

## Միջազգային նվաճումներ

## Անհատական պոդիումներ աշխարհի գավաթի խաղարկություններում

## Ծանոթագրություններ

## Արտաքին հղումներ
* Վիկտորյա Վոլֆհարդտի էջը Ֆեյսբուքում
* Վիկտորյա Վոլֆհարդտը Rio նախագծում
* Վիկտորյա Վոլֆհարդտը Red Bull-ում

Կատեգորիա:Մարզուհիներ
Կատեգորիա:Օլիմպիական մարզիկներ
Ճամայկայի բանկ

**Ճամայկայի բանկ** (), Ճամայկայի կենտրոնական բանկն է, որը գտնվում է Քինգսթոնում։ Այն հիմնադրվել է 1960 թվականի Ճամայկայի բանկի մասին օրենքով և բացվել է 1961 թվականի մայիսի 1-ին։

Այն պատասխանատու է Ճամայկայի դրամավարկային քաղաքականության համար՝ ֆինանսների նախարարի հանձնարարությամբ։

## Պատմություն
Ճամայկայի բանկը, որը հիմնադրվել է Ճամայկայի բանկի մասին օրենքով (1960), սկսել է գործունեությունը 1961 թվականի մայիսին՝ վերջ դնելով 1939 թվականից գոյություն ունեցող արժութային խորհրդի համակարգին, որը կառավարել են Ճամայկայի արժութային հանձնակատարները։ Կենտրոնական բանկի հիմնումը պայմանավորված էր զարգացման գործընթացը խրախուսելու համար համապատասխան կարգավորվող ֆինանսական կառուցվածքի անհրաժեշտության գիտակցմամբ, մասնավորապես այն ժամանակ, երբ Ճամայկան պատրաստվում էր քաղաքական անկախության ճանապարհով գնալ։

Կենտրոնական բանկի դերը հիմնականում ռեակտիվ բնույթ է կրել, քանի որ հաստատությունը բախվել է մի շարք ազգային և միջազգային զարգացումների։ Այնուամենայնիվ, վերջին տարիներին դրամավարկային քաղաքականության իրականացումը բնութագրվում է ավելի նախաձեռնողական դիրքորոշմամբ, քանի որ Կենտրոնական բանկը ակտիվորեն ձգտել է ստեղծել տնտեսական աճի և զարգացման համար համապատասխան միջավայր։ Արդյունքում, Կենտրոնական բանկը 1985 թվականին ներկայացրել է ֆինանսական բարեփոխումների ծրագիր՝ Ֆինանսական հատվածի բարեփոխումների ծրագիրը (FSRP): Այս նախաձեռնությունը նպատակ է ունեցել ավելի արդյունավետ միջնորդության հասնել՝ շուկայական ուժերի խրախուսման և Կենտրոնական բանկի դրամավարկային քաղաքականություն իրականացնելու կարողությունների ամրապնդման միջոցով։

## Կազմակերպություն
Ճամայկայի Բանկը ղեկավարում է Տնօրենների խորհուրդը, որը գլխավորում է Ճամայկայի Բանկի կառավարիչը։ Տնօրենների խորհուրդը կազմված է կառավարչից, որը նաև խորհրդի նախագահն է, ավագ փոխկառավարչից, ֆինանսական քարտուղարից և վեց այլ տնօրեններից։ Բոլորին նշանակում է ֆինանսների նախարարը՝ հինգ տարի ժամկետով։ GraceKennedy Limited-ի գլխավոր գործառնական տնօրեն և նախկին սենատոր Դոն Ուեհբին կոչ է արել տարանջատել կառավարչի և նախագահի պաշտոնները։

Ճամայկայի բանկի կառավարիչները 1960 թվականից սկսած։ Ջորջ Արթուր Բրաունը առաջին ճամայկացին էր, որը նշանակվել է կառավարիչ։

*Սթենլի Ուոլդոն Փեյթոն. 1960 թվականի հունիս - 1964 թվականի դեկտեմբեր
*Ռիչարդ Հոլ. 1964 թվականի դեկտեմբեր - 1967 թվականի հունիս
*Ջորջ Արթուր Բրաուն. 1967 թվականի հուլիս - 1977 թվականի հուլիս
*Հերբերտ Ուոքեր. 1977 թվականի նոյեմբեր - 1981 թվականի նոյեմբեր
*Հորաս Բարբեր. 1983 թվականի հունվար - 1985 թվականի հոկտեմբեր
*Հեդլի Բրաուն․ 1985 թվականի նոյեմբերից մինչև 1989 թվականի մարտ
*Ջորջ Արթուր Բրաուն. 1989 թվականի հոկտեմբեր - 1992 թվականի սեպտեմբեր 
*Ռոդերիկ Ռեյնֆորդ. 1992 թվականի հոկտեմբեր - 1993 թվականի հունիս 
*Ժակ Բուսյեր․ 1993 թվականի հունիս - 1996 թվականի մարտ
*Դերիք Լատիբոդիեր․ 1996 թվականի ապրիլի 1 - 2009 թվականի հոկտեմբերի 30
*Բրայան Ուինթեր . 2009 թվականի նոյեմբեր - 2019 թվականի օգոստոս
*Ռիչարդ Բայլս. Օգոստոս 2019

## Տես նաև
* Ճամայկայի տնտեսություն
* Ճամայկական դոլար
* Կենտրոնական բանկերի ցանկ

## Ծանոթագրություններ

## Արտաքին հղումներ
* Bank of Jamaica official site

Կատեգորիա:1961 հիմնադրված կազմակերպություններ
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Կատեգորիա:Ճամայկայի տնտեսություն
Ֆինանսական աստղագուշակություն

**Ֆինանսական աստղագուշակություն** (հայտնի է նաև որպես բիզնեսի աստղագուշակություն, տնտեսական աստղագուշակություն և/կամ աստղագիտություն) կեղծ գիտական պրակտիկա է, որը կապում է երկնային մարմինների շարժումը ֆինանսական շուկաներում տեղի ունեցող իրադարձությունների հետ: Աստղագուշակության օգտագործումը ցանկացած համատեքստում հիմնված չէ էմպիրիկ ապացույցների վրա, և դրա օգտագործումը ֆինանսական շուկաները կանխատեսելու համար ակնհայտորեն հակասում է ստանդարտ տնտեսական և ֆինանսական տեսությանը:

Ինչպես ընդհանուր առմամբ աստղագուշակության դեպքում, այստեղ կանխատեսումները անորոշ են, և ճշգրիտ ամսաթվեր հազվադեպ են տրվում: Քննադատները նշել են, որ որոշ աստղագիտական իրադարձություններ, որոնք օգտագործվել են կանխատեսումներում, այնքան հազվադեպ են տեղի ունենում, որ նախկինում երբեք չեն եղել մարդու կյանքի ընթացքում և  հետևաբար, նրանք չունեն նախադեպ, որի հիման վրա կարելի է կանխատեսել արդյունքները.

## Պատմություն
1992, 1994 և 2008 թվականներին Wall Street Forecaster կոչվող ամսագիրը ճանաչվեց Ուոլ սթրիթի լավագույն կանխատեսողներից մեկը, քանի որ սնահավատությունը հաջողություն էր բերում. Այն նաև 2002 թվականին գնահատվել է որպես երկրորդ լավագույն կանխատեսող. Հաղորդվել է, որ որոշ հաճախորդներ խնդրել են իրենց պատճենները հանձնել «շագանակագույն թղթի» մեջ՝ ծաղրից խուսափելու համար :2001 թվականի դրությամբ Astro fund առևտրային ընկերությունը, որը կառավարում էր 3,5-5 միլիոն դոլար արժողությամբ ներդրողների ակտիվները, պնդում էր, որ ֆոնդերի կառավարիչների 10-15% - ը օգտվել է իրենց կամ նմանատիպ ընկերության ծառայություններից: Այս ծառայության շուկայական պահանջարկի մեծ մասը բաժին է ընկել համապատասխանաբար ԱՄՆ-ին և Ճապոնիային: 2000 թվականին Bloomberg News-ը վարում էր շաբաթական շոու ՝ նվիրված ֆինանսական աստղագուշակությանը: 2000-ի ֆինանսական փլուզումը հանգեցրեց ֆինանսական աստղագուշակների ծառայություններից օգտվող ընկերությունների և ներդրումային բանկիրների թվի կտրուկ աճին.

## Քննադատություն
Խոշոր ֆինանսական ընկերությունները հակված են անտեսել ֆինանսական աստղագուշակությունը : Այս պրակտիկան օգտագործվել է Goldman Sachs-ի կողմից 1999 թ. - ին հրապարակված մի հոդվածում, որը հատուկ ուշադրություն էր դարձնում խավարումների և այդ ժամանակ ֆինանսական շուկայի վիճակի միջև փոխկապակցվածությանը:Թեև այդ ժամանակ ընկերության կողմից որպես գաղափար հանդես եկած վերլուծությունը ցույց տվեց, որ պատահական տվյալները նման արդյունքներ են տալիս:

## Ծանոթագրություն

Կատեգորիա:Astrology by type
Կատեգորիա:Divination
Կատեգորիա:Financial markets
Կատեգորիա:Ֆինանսական շուկաներ
Էդուարդ Պլեսկե

**Էդուարդ Պլեսկե** (, ), գերմանական ծագմամբ ռուս պետական գործիչ։

## Կարիերա
Էդուարդ Պլեսկեն ծնվել է Ռուսական կայսրությունում, ազնվական ընտանիքում։ Նա կրթություն է ստացել կայսերական Ալեքսանդրյան լիցեյում։ Ավարտելուց հետո նա աշխատանքի է անցել ֆինանսների նախարարությունում։ Պլեսկեն եղել է Հատուկ վարկային գրասենյակի տնօրենի օգնական, իսկ ավելի ուշ՝ տնօրեն։

Էդուարդ Պլեսկեն նաև զբաղեցրել է Ռուսական կայսրության պետական բանկի ղեկավարի պաշտոնը, և նրա ստորագրությունը կարելի է տեսնել 1895֊1899 թվականներով թվագրված բազմաթիվ ռուսական թղթադրամների վրա։

Նա նշանակվել է ֆինանսների նախարարի օգնական Սերգեյ Վիտտեի օրոք 1903 թվականին։ Նա փոխարինել է Վիտտեին 1903 թվականի օգոստոսի 16-ին, այն բանից հետո, երբ Վիտտեն հեռացվել է Նախարարների կոմիտեի նախագահի պաշտոնից։ Մահացել է պաշտոնավարման ընթացքում՝ 1904 թվականի փետրվարի 4-ին։ Նաև կարճ ժամանակով եղել է Կայսերական պետական խորհրդի անդամ 1904 թվականին։

Էդուարդ Պլեսկեն հրատարակել է 1885 թվականին՝ *«Հարկահավաքների, պետական պալատների և գանձապետարանների ուղեցույցը» աշխատությունը։*

Պլեսկեն արժանացել է մի շարք բարձր պետական և միջազգային պարգևների, այդ թվում՝ Սուրբ Վլադիմիրի շքանշանի III և II աստիճանների, Սուրբ Աննայի շքանշանի I աստիճանի, Սուրբ Ստանիսլավի շքանշանի I աստիճանի, Ֆրանսիայի Պատվո լեգեոնի շքանշանի կոմանդորի աստիճանի, Բուխարայի Էմիրության Ոսկե աստղի շքանշանի I աստիճանի։

## Ծանոթագրություններ


## Արտաքին հղումներ
* Tsarskoye Selo Lyceum (Imperial Alexander Lyceum)
* List of Finance Ministers of Imperial Russia
* Alexandrovsky Lyceum

 

Կատեգորիա:Պատվո լեգեոնի շքանշանի կոմանդորներ
Կատեգորիա:Սուրբ Ստանիսլավի 1-ին աստիճանի շքանշանի ասպետներ
Կատեգորիա:Սուրբ Ստանիսլավի շքանշանի ասպետներ
Կատեգորիա:Ռուս պետական գործիչներ
Կատեգորիա:Ռուսական կայսրության քաղաքական գործիչներ
Ուկրաինական 100 գրիվնա թղթադրամ

**Ուկրաինական 100 գրիվնա թղթադրամ (₴100),** ուկրաինական գրիվնայի ամենատարածված անվանական արժեքներից։ Այն հիմնականում տրամադրվում է Ուկրաինայի բանկոմատներից։

Ուկրաինական գրիվնայի թղթադրամների երկրորդ շարքի դիմերեսին պատկերված էր Իվան Կրամսկոյի Տարաս Շևչենկոյի դիմանկարը, իսկ դարձերեսին՝ Կիևի Սուրբ Սոֆիայի տաճարը։ Թղթադրամները տպագրվել են Թոմաս դե լա Ռյուի կողմից 1996 թվականին և Ուկրաինայի Ազգային բանկի կողմից՝ 2000 թվականին։ Դիզայնը տպագրվել է նաև Կանադական թղթադրամների ընկերության կողմից 1992 թվականին, սակայն այս թղթադրամները երբեք շրջանառության մեջ չեն մտել։

Երկրորդ շարքի թղթադրամներին փոխարինող ձիթապտղագույն տարբերակը հանրությանը ներկայացվեց 2006 թվականի փետրվարի 20-ին։ Դրա դիմերեսին պատկերված էր Տարաս Շևչենկոյի ինքնանկարը, իսկ դարձերեսին՝ Չերկասիի Չերնեչա բլուրը և կույր կոբզարի ու նրա ուղեկցող տղայի կերպարները։ 2014 թվականին դարձերեսի պատկերը փոխվեց՝ դառնալով Կիևի Տարաս Շևչենկոյի անվան ազգային համալսարանի ճակատային հատվածը, իսկ նոր դիզայնով թղթադրամները շրջանառության մեջ մտան 2015 թվականի մարտի 9-ից։

## Պատմություն

File:Ukrainian 100 hryvnia's note of the People's repub.jlic of Ukraine (1918) front side.jpg|Ուկրաինայի ժողովրդական հանրապետության 1918 թվականի թղթադրամի դիմերեսը։
File:Ukrainian 100 hryvnia's note of the People's republic of Ukraine (1918) back side.jpg|Ուկրաինայի ժողովրդական հանրապետության 1918 թվականի թղթադրամի դարձերեսը։
File:100 hryvnia 1995 front.jpg|1995 թվականի շարքի թղթադրամի դիմերեսը։
File:100 hryvnia 1995 back.jpg|1995 թվականի շարքի թղթադրամի դարձերեսը։
File:100 hryvnia 2005 front.jpg|2006 թվականի շարքի թղթադրամի դիմերեսը։
File:100 hryvnia 2005 back.jpg|2006 թվականի շարքի թղթադրամի դարձերեսը։


## Ծանոթագրություն

Կատեգորիա:Ուկրաինայի տնտեսություն
Դիմադրության թորանոթ

***Դիմադրության թորանոթ. Հունաստանը, եվրոգոտին և համաշխարհային տնտեսական ճգնաժամը,*** ոչ գեղարվեստական ​​գիրք։ Հեղինակներն են՝ հույն տնտեսագետներ Էվկլիդես Ցակալոտոսը և Քրիստոս Լասկոսը: Այն հրատարակել է «Պլուտո Պրես» հրատարակչությունը 2013 թվականի սեպտեմբերի 5-ին։

## Համառոտագիր
«Դիմադրության թորանոթը» մարտահրավեր է նետում Հունաստանի կառավարության պարտքային ճգնաժամի և դրա Եվրագոտու պարտքային ճգնաժամի հետ կապի շուրջ տարածված հիմնական իրադարձություններին: Հեղինակներ՝ Էվկլիդես Ցակալոտոսը և Քրիստոս Լասկոսը, պնդում են, որ Հունաստանի «արտակարգ երկիր» լինելու գաղափարը առասպել է։

Նրանք նաև պնդում են, որ 2007-2008 թվականների ֆինանսական ճգնաժամն արմատավորված էր նեոլիբերալ տնտեսական կարգում: Նրանց առաջարկած ճգնաժամից դուրս գալու առաջադիմական ելքը կլիներ նեոլիբերալիզմի սահմանափակումների հետ առերեսումը և այլընտրանքային տնտեսական քաղաքականության որոնումը:

## Արձագանքներ
«Դիմադրության թորանոթը» թողարկվել է Լոնդոնում 2013 թվականին։

Գիրքը գրախոսել են՝ Թրևոր Էվանսը «Կարմիր պղպեղ» (Red Pepper) ամսագրում, և Միրտո Պետսոտայը՝ *Counterfire* կայքում։

## Ծանոթագրություններ

Կատեգորիա:2013 ոչ գեղարվեստական գրքեր
Կատեգորիա:Հունաստանի տնտեսություն
Paym

**Paym**, բջջային վճարային համակարգ, որը տրամադրվում էր Միացյալ Թագավորության բանկերի և շինարարական ընկերությունների կողմից։ Ստացողները նույնականացվել են իրենց բջջային հեռախոսահամարով` բանկային տվյալների փոխարեն,  տեսակավորման կոդով և հաշվի համար։

Ծառայությունը մշակվել է վճարային խորհրդի և մասնակից բանկերի և շինարարական ընկերությունների կողմից ՝ Bank of Scotland-ի, Barclays-ի, Cumberland Building Society-ի, Danske Bank-ի, Halifax-ի, HSBC-ի, Lloyds Bank-ի, Santander-ի և TSB-ի մասնակցությամբ, 2014 թվականի ապրիլին գործարկումից ի վեր: Մեծ Բրիտանիայի տասը ստուգիչ հաշիվներից ավելի քան ինն  աջակցում էին Paym-ին այն բանից հետո, երբ Clydesdale Bank-ը, First Direct-ը, Isle Of Man Bank-ը, NatWest-ը, RBS International-ը, Շոտլանդիայի Թագավորական բանկը և Յորքշիրի բանկը միացան 2014-ին: Nationwide Building Society-ն միացավ Paym-ին 2015 թվականի հունիսին, իսկ Metro Bank-ը և Tesco Bank-ը նախատեսում են միանալ 2015 թվականի վերջին։ Հիմքում ընկած ցանցային տեխնոլոգիան տրամադրվում է VocaLink-ի կողմից։ «Paym» անվանումը լոգոյում ոճավորված է «Pay» և «m» տառերի միջև փոքր բացատով, և այն բառախաղ է «Pay 'em» (Pay them) բառի կրճատ տարբերակի և «Pay M» բառի միջև, որը ակնարկում է «Pay Mobile»-ին։ 2018 թվականին Paym-ն ուներ մոտ 4 միլիոն օգտատեր։

Ստացողը պետք է գրանցվեր՝ իր բջջային հեռախոսահամարը բանկային հաշվին կապելու համար։ Գրանցված հեռախոսահամարով վճարում կատարել ցանկացողները կարող էին օգտվել իրենց գործող բջջային բանկային կամ առցանց բանկային ծառայությունից։ Համաձայնագրով կատարված վճարումները կատարվում են նույն արագությամբ, ինչ գոյություն ունեցող ավելի արագ վճարումները կամ հղման միջոցով վճարման մեխանիզմները:

Ուղարկողը մուտքագրում էր ստացողի հեռախոսահամարը (կամ ընտրում էր նրա համարը իր հեռախոսի հասցեագրքում):Այնուհետև ուղարկողի բանկը ստանում էր այդ հեռախոսահամարին կից հաշվի համարը և տեսակավորման կոդը, ապա ուղարկում էր գումարը՝ օգտագործելով «Արագ վճարումներ» ծառայությունից։ Ուղարկողին ցույց էր տրվում  ստացողի անունը (հաստատելու համար, որ նա վճարում է ճիշտ անձին), բայց ոչ նրա հաշվի տվյալները։

Փեիմ ծառայության աշխատանքը  դադարեցվել է 2023 թվականի մարտի 7-ին։

## Ծանոթագրություններ

Կատեգորիա:Վճարային համակարգեր
Կատեգորիա:2014 հիմնադրումներ
Կիարա Քրոյցեր

**Կիարա Քրոյցեր** (, օրիորդական ազգանունը՝ **Հյոլցլ** (), ), ավստրիացի դահուկացատկորդուհի, որը թիմային մրցումներում մեկ անգամ նվաճել է աշխարհի չեմպիոնուհու, երկու անգամ՝ փոխչեմպիոնուհու տիտղոսը: 2012/2013 մրցաշրջանից սկսած՝ մասնակցել է նաև աշխարհի գավաթի խաղարկության մրցումներին:

## Կարիերա
Միջազգային մրցասպարեզում իր նորամուտը կատարել է 2012 թվականին Լիլեհամերում, որտեղ անց էր կացվում աշխարհի գավաթի խաղարկության հերթական մրցափուլը:

Օլիմպիական խաղերում Կիարայի լավագույն արդյունքը եղել է 2018 թվականի ձմեռային օլիմպիադայում գրաված 11-րդ տեղը (նա մասնակցել էր նաև 2014 թվականի ձմեռային օպլիմպիական խաղերին): 2013 թվականին Վալ դի Ֆիեմեում կայացած դահուկային մարզաձևերի աշխարհի առաջնությունում ավստրիական խառը թիմի կազմում արծաթե մեդալ է նվաճել նորմալ ոստնակից դահուկացատկի մրցումներում:

## Անձնական կյանք
2021 թվականի մայիսի 5-ին ամուսնացել է Ֆիլիպ Քրոյցերի հետ և 2021/2022 մրցաշրջանից հանդես է գալիս ամուսնու ազգանունով:

## Արդյունքներ
### Օլիմպիական խաղեր

### Դահուկային մարզաձևերի աշխարհի առաջնություններ

## Հաղթանակներ աշխարհի գավաթի խաղարկության մրցափուլերում (6)

## Ծանոթագրություններ

## Արտաքին հղումներ
* 

Կատեգորիա:Աշխարհի առաջնությունների մեդալակիրներ
Կատեգորիա:Աշխարհի չեմպիոններ
Կատեգորիա:Ավստրիացի մարզիկներ
Կատեգորիա:Օլիմպիական մարզիկներ
Կլարիսա Ալտագրասիա դե լա Ռոչա դե Տորես

**Կլարիսա Ալտագրասիա դե լա Ռոչա դե Տորես** (), Դոմինիկյան Հանրապետության տնտեսագետ: 2004 թվականի օգոստոսից նա զբաղեցնում է Դոմինիկյան Հանրապետության կենտրոնական բանկի փոխնահանգապետի (կամ նախագահի տեղակալի) պաշտոնը։

## Վաղ մանկություն և ընտանիք
Կլարիսա Ալտագրասիա դե լա Ռոչա դե Տորեսը ծնվել է բարձր հասարակության ընտանիքում։ Կլարիսա Ալտագրասիա դե լա Ռոչա դե Տորեսի  հայրը  պետական ծառայող և սյունակագիր Խուլիո Էռնեստո դե լա Ռոշա Բաեսը Խուլիո դե լա Ռոշա Կարմոնայի որդին է։  Կլարիսա Ալտագրասիա դե լա Ռոչա դե Տորեսի մայրը՝ լտագրասիա Էդիթ Պիմենտելն էր), ով զբաղեցրել է  զբաղեցրել է ֆինանսների նախարարի պաշտոնը Ռաֆայել Տրուխիլյոյի բռնապետության ժամանակ։  Կլարիսա Ալտագրասիա դե լա Ռոչա դե Տորեսը ամուսնացել է ինժեներ Նելսոն Տորես Ռոդրիգեսի հետ։ Նրանք ունեն երեք երեխա։

1980 թվականին Դե լա Ռոչա դե Տորեսը ստացել է համալսարանի բիզնեսի կառավարման բակալավրի աստիճան

## Կարիերա
Կլարիսա Ալտագրասիա դե լա Ռոչա դե Տորեսը  աշխատանքի է անցել Դոմինիկյան Հանրապետության կենտրոնական բանկում 1978 թվականին՝ որպես արտարժույթի փոխանակման բաժնի օգնական։ 2004 թվականի օգոստոսի 17-ին Կլարիսա Ալտագրասիա դե լա Ռոչա դե Տորեսը  նշանակվել է Դոմինիկյան Հանրապետության կենտրոնական բանկի նախագահի տեղակալ։

## Ծանոթագրություններ

Կատեգորիա:Տնտեսագետներ
Կարիբյան ավազանի երկրների կենտրոնական բանկերի և արժույթների ցանկ

**Կարիբյան ավազանի երկրների կենտրոնական բանկերի և արժույթների ցանկ**, մի շարք արժույթներ, որոնք սպասարկում են մի քանի տարածքներ։ Կարիբյան ավազանի երկրների ամենատարածված արժույթներն են՝ Արևելյան Կարիբյան դոլարը (8 երկիր և տարածք), ԱՄՆ դոլարը (5 երկիր և տարածք) և եվրոն (4 երկիր և տարածք):

;Շրջակա երկրներ և տարածքներ

## Տես նաև
* Արժույթ
* Համաաֆրիկյան վճարահաշվարկային համակարգ

## Ծանոթագրություններ

Կատեգորիա:Դրամական միավորներ
Կատեգորիա:Կարիբյան ավազան
Չինաստանի կենտրոնական պահուստային բանկ

**Չինաստանի կենտրոնական պահուստային բանկ**, Չինաստանի Վան Ջինգվեյի ռեժիմի կենտրոնական բանկ։  Հիմնադրվելով Նանկինում և Շանհայում՝ Չինաստանի կենտրոնական պահուստային բանկը գործում էր 1941 թվականի հունվար ամսից մինչև 1945 թվականի օգոստոս ամիսը։ 

Այսպիսով, Չինաստանի կենտրոնական պահուստային բանկը ճապոնական օկուպացիոն ուժերի կողմից ստեղծված արժույթ թողարկող բանկերից մեկն էր՝ Մանջժոու կենտրոնական բանկի (1932-1945 թվականներ), Մենգզյան բանկի (1937-1945 թվականներ), Միացյալ պահուստային բանկի (1938-1945 թվականներ) և Հուաքսինգ առևտրային բանկի (1938-1941 թվականներ) հետ միասին։

## Ակնարկ
Չինաստանի կենտրոնական պահուստային բանկ պաշտոնապես ստեղծվել է 1940 թվականի սեպտեմբերի 21-ին և իր գործունեությունը սկսել է 1941 թվականի սեպտեմբերի 6-ին Նանկինում։ Ընկերության սկզբնական կապիտալը կազմել է 100 միլիոն յուան, որի կեսը տրամադրվել է ֆինանսների նախարարության կողմից, իսկ մյուս կեսը փոխառվել է «Նիսշո Քոմփանի» ընկերությունից և «Հուաքսինգ»  առևտրային բանկից:

Չինաստանի կենտրոնական պահուստային բանկի նպատակն էր վերջ տալ ճապոնական օկուպացիայի ժամանակ Չինաստանում տիրող արժութային քաոսին և այն դարձնել իենի գոտու մի մասը, ինչպես դա արվել է Թայվանում՝  Թայվանի բանկի հետ, Կորեայում՝ Չոսենի բանկի հետ, իսկ Մանժոու-Գոյում՝ Մանժոու Կենտրոնական բանկի հետ: Կենտրոնական պահուստային բանկը ստանձնեց դրամավարկային գործառույթը, որը նախկինում վերապահված էր Շանհայի Հուաքսինգ առևտրային բանկին, մինչդեռ Միացյալ պահուստային բանկը (Պեկինում) և Մենգզյան բանկը (Կալգանում) շարունակում էին իրենց սեփական փողերը թողարկել հյուսիսային Չինաստանում։ Չինաստանի կենտրոնական պահուստային բանկը թողարկել է արժույթ, որը անգլերենից թարգմանաբար հայտնի է որպես պահուստային բանկի թղթադրամ(Հուբեյ Քուան):

Չինաստանի կենտրոնական պահուստային բանկի նկատմամբ վստահությունը սկսեց ընկնել 1942 թվականին, Խաղաղ օվկիանոսի պատերազմում Ճապոնիայի հաղթանակի հեռանկարների հետ միասին, ինչը հանգեցրեց հիպերինֆլյացիայի: Որոշ բանկեր հրաժարվել են հաշիվներ բացել կենտրոնական պահուստային բանկի արժույթով։ Չինաստանի կենտրոնական պահուստային բանկը հայտարարություն էր տարածել։ Պատերազմի ավարտին Չինաստանի կենտրոնական պահուստային բանկի և Կապի բանկի Շանհայի մասնաճյուղերն ամբողջությամբ անցան Կենտրոնական պահուստային բանկի գործառնական վերահսկողության տակ։  Ինչպես մյուս բանկերի դեպքում, Չինաստանի կենտրոնական պահուստային բանկի անձնակազմը հիմնականում բաղկացած էր չինացիներից, բայց արտարժույթի փոխանակման մենեջերների, խորհրդատուների և մենեջերների, որոնց մեծ մասը ճապոնացիներ էին։

1945-ի օգոստոսին Վանի ռեժիմը ընկավ, և Չինաստանի կենտրոնական պահուստային բանկը դադարեցրեց գործունեությունը: 1945 թվականի հունիսի 30-ին Օսակայում Կենտրոնական պահուստային բանկի մասնաճյուղը փակվեց ամերիկյան օկուպացիոն իշխանությունների կողմից։ 

Կենտրոնական պահուստային բանկի կողմից թողարկված թղթադրամների վրա պատկերված է Սուն յաթ-Սենի դիմանկարը, ինչպես Չիանգ Կայշիի օրոք Չինաստանի Հանրապետության կենտրոնական բանկի կողմից թողարկված ավելի վաղ թղթադրամները

## Ծանոթագրություններ

Կատեգորիա:Կենտրոնական բանկեր
Կատեգորիա:1940 հիմնադրված ընկերություններ
Բանգլադեշի զարգացման ֆորում

**Բանգլադեշի զարգացման ֆորում**, երկամյա համաժողով,  տեղի է ունենում Բանգլադեշում կառավարության և դոնոր գործակալությունների միջև։ Սա Բանգլադեշի ֆինանսների նախարարի կողմից թույլատրված հանդիպում է միայն հրավիրվածների մասնակցությամբ։

## Պատմություն
Բանգլադեշի զարգացման ֆորումի առաջին հանդիպումը տեղի է ունեցել 2002 թվականին։ Այն փոխարինել է Փարիզում անցկացվող օգնության կոնսորցիումին։

2005 թվականի մարտի 2-ին Բանգլադեշի կառավարությունը հայտարարել է, որ Համաշխարհային բանկից կստանձնի Բանգլադեշի զարգացման ֆորումի կառավարումը։ Կառավարությունը հայտարարել է, որ ֆինանսների նախարարության տնտեսական հարաբերությունների բաժնի միջոցով կտրամադրի ֆինանսավորում և կպայմանավորվի ֆորումի անցկացման համար։ Կառավարությունը նաև հայտարարել է, որ այսուհետ համաժողովը կլինի երկամյա, այլ ոչ թե ամենամյա։

2015 թվականին Բանգլադեշի զարգացման ֆորումը հանդիպում է 2010 թվականին կայացած վերջին հանդիպումից հինգ տարի անց։ Բանգլադեշի կառավարությունը ներկայացրել է տարեկան 10 միլիարդ ԱՄՆ դոլարի ներդրումային ծրագիր՝ Բանգլադեշի ենթակառուցվածքներում։ Հանդիպմանը մասնակցել է USAID Բանգլադեշի ղեկավար և Տեղական խորհրդատվական խմբի համանախագահ Ջանինա Ջարուզելսկին, որը լրատվամիջոցներին հայտնել է, որ քննարկումները կկենտրոնանան Բանգլադեշի՝ մինչև 2021 թվականը միջին եկամուտ ունեցող երկրի կարգավիճակի անցնելու վրա։

2018 թվականի հունվարին Բանգլադեշի զարգացման ֆորումի երկօրյա հանդիպումը տեղի է ունեցել Դաքքայի Պան Խաղաղօվկիանոսյան Սոնարգաոնում։ Հանդիպմանը ներկայացվել են ՕՊԵԿ-ի միջազգային զարգացման հիմնադրամը, Ճապոնիայի արտաքին գործերի նախարարությունը, Ասիական զարգացման բանկը և Համաշխարհային բանկը։ Հանդիպմանը մասնակցել է 700 պատվիրակ, և բացման արարողությունը կատարել է վարչապետ Շեյխ Հասինան։

2020 թվականի հունվարին ֆորումի հանդիպումը տեղի է ունեցել Բանգաբանդհուի միջազգային կոնֆերանսների կենտրոնում։

## Ծանոթագրություններ

Կատեգորիա:2002 հիմնադրումներ Բանգլադեշում
Կատեգորիա:Բանգլադեշի տնտեսություն
Սիցիլիայի բանկ

**Սիցիլիայի բանկ**,  իտալական բանկ է, որը հիմնված է Սիցիլիայի Պալերմո քաղաքում: Սիցիլիայի բանկը «ՅունիԿրեդիտ» բանկի դուստր ձեռնարկությունն էր, որ 2010 թվականին վերանվանվեց մայր ընկերության կողմից:

## Պատմություն

Սիցիլիայի բանկը հիմնադրվել է որպես «Արքայական տիրույթների լուսատուից այն կողմ թագավորական բանկ» 1849 թվականին և վերանվանվել է 1860 թվականին։ 1867-ից 1926 թվականներին Սիցիլիայի բանկը ստացել է օրինական վճարային արժույթ թողարկելու թույլտվություն (Իտալիայի բանկի հետ միասին)։

Որպես պետական ​​հաստատություն՝ Սիցիլիայի բանկը Իտալիայի խոշորագույն բանկերից մեկն էր՝ ունենալով արտասահմանյան մասնաճյուղեր և դուստր ձեռնարկություններ ԱՄՆ-ում (Սիցիլիայի վստահության բանկ), Լիբիայում (Սահարա բանկ), Միացյալ Թագավորությունում, Գերմանիայում, Դանիայում, Ֆրանսիայում և ԱՄԷ-ում։

1997 թվականին Սիցիլիայի բանկը  ձեռք բերեց Սիցիլկասա,  միաժամանակ  կապիտալը ավելացնելով գնեց «Մեդիոկրեդիտո Սենտրալե» ընկերությունը։

1999 թվականին Մեդիոկրեդիտո Սենտրալե ընկերությունը ձեռք բերվեց Հռոմի բանկի կողմից։ Սիցիլիայի բանկը դարձավ խմբի դուստր ձեռնարկություն։ Իտալիայի բանկի տվյալներով՝ Սիցիլիայի բանկն այդ ժամանակ կղզում ուներ 34% շուկայական մասնաբաժին՝ մասնաճյուղերի առումով։ Կղզու երկրորդից վեցերորդ բանկային խմբի մասնաճյուղերի գումարը դեռևս 34%-ից ցածր էր։ (Լոդի ժողովրդական բանկ,Անտոնվենետա բանկ,Իտալական առևտրային բանկ,

Մոնտե Պասկի դի Սիենա բանկ և Սանտ Անջելո ժողովրդական բանկ)։

2002 թվականին Հռոմի բանկ միավորվեց Բիփոփ Կարիրե բանկի հետ՝ ձևավորելով Կապիտալիա բանկը։  2007 թվականին Կապիտալիա բանկը գնվեց «ՅունիԿրեդիտ» բանկի կողմից, որը Սիցիլիայի բանկի փոխարեն դարձավ նրա դուստր բանկը։

2008 թվականին Սիցիլիայի բանկի 20 մասնաճյուղեր վաճառվել է Քարիջ բանկին։

2010 թվականին ՅունիԿրեդիտ բանկը, Սիցիլիայի բանկը  և Հռոմի բանկը վերամիավորվեցին  ՅունիԿրեդիտ բանկի մայր ընկերության կողմից։

2009 թվականի դեկտեմբերի 31-ի դրությամբ Սիցիլիայի բանկի ընդհանուր ակտիվները կազմում էին 14,921,651,349 եվրո, իսկ սեփական կապիտալը՝ 422,168,345 եվրո։== Մատենագիտություն ==
* 

## Ծանոթագրություններ

## Արտաքին հղումներ
* Fondazione Banco di Sicilia 
* Entry in bankpedia
Էբրահիմ Զանդ

մինի|Զանդ դինաստիայի քարտեզ
մինի|Իրանի Մելլի կենտրոնական բանկ, որի կառավարիչը Էբրահիմ Զանդն էր

**Էբրահիմ Զանդ** (), իրանցի քաղաքական գործիչ։   

Էբրահիմ Զանդը նախնական կրթությունը ստացել Է Թեհրանում, այնուհետև մեկնել է Ռուսաստան՝ կրթությունը շարունակելու։  Էբրահիմ Զանդը ընդունվել է Սանկտ Պետերբուրգի իրավաբանական դպրոց և այնտեղ ստացել բարձրագույն կրթություն։ 1920 թվականին, վերադառնալով Իրան, աշխատանքի է անցել պետական դեպարտամենտում:  Էբրահիմ Զանդը նշանակվել է գյուղատնտեսության նախարարության աշխատակազմի ղեկավար։ Էբրահիմ Զանդը առնվազն 5 անգամ նշանակվել է ռազմական նախարար։ 1950-1951 թվականներին Էբրահիմ Զանդը եղել Է Իրանի Մելլի բանկի՝ այդ ժամանակ Իրանի կենտրոնական բանկի կառավարիչը։  Այնուհետև Էբրահիմ Զանդը զբաղեցրել է Սպահանի նահանգապետի պաշտոնը։ Էբրահիմ Զանդին Սպահանի նահանգապետի պաշտոնում փոխարինել է Մոհամմադ Ալի Քեշավարզ Սադրը։

Էբրահիմ Զանդը   միաժամանակ նաև Իրանի դեսպանն էր Թուրքիայում, Իտալիայում և Իսպանիայում։

## Ծանոթագրություններ

 
Կատեգորիա:Իրանցի դիվանագետներ
Մարտինա Քյունց

**Մարտինա Քյունց** ((, ), ավստրիացի մարզուհի, ազատ ոճային ըմբիշ, աշխարհի և Եվրոպայի առաջնությունների մրցանակակիր: 

Միջազգային մրցասպարեզում իր նորամուտը կատարել է 2010 թվականին՝ մասնակցելով Սինգապուրում անցկացված պատանեկան ամառային օլիմպիական խաղերին, որտեղ աղջիկների 70 կգ քաշային կարգում գրավել է 5-րդ տեղը: 2018 թվականին Հունգարիայի մայրաքաղաք Բուդապեշտում անցկացված աշխարհի առաջնությունում կանանց 72 կգ քաշային կարգում նա նվաճել է բրոնզե մեդալ: 2018-2025 թվականների միջակայքում անցկացված Եվրոպայի առաջնություններում արժանացել է երկուական արծաթե և բրոնզե մեդալների:

2023 թվականին Մարտինային շնորհվել է ավստրիական Ցիրլ քաղաքի մարզական մրցանակը:

## Միջազգային նվաճումներ

## Ծանոթագրություններ

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ավստրիացի ըմբշամարտիկներ
Ագրա բանկ

**Ագրա բանկը** հնդկական բանկ էր, որը հիմնադրվել է 1833 թվականին Ագրայում (այժմ՝ Հնդկաստանի Ուտտար Պրադեշ նահանգում), 1,000,000 ֆունտ ստեռլինգ կապիտալով և վերջնականապես լուծարվել է 1900 թվականին։

## Պատմություն
Բանկը հիմնադրվել է 1833 թվականին, սակայն 1840 թվականին նրա գործունեությունը դեռևս սահմանափակվում էր զինվորականներին տրամադրվող միջոցներով։ Կառավարությունը խոչընդոտել է թղթադրամները շրջանառության մեջ դնելու փորձերը, բայց ամեն դեպքում թղթադրամները քիչ գրավիչ էին տեղի բնակիչների մեծամասնության համար։ Մասնաճյուղ բացվել է Կալկաթայի Սոմերսեթ փլեյս թաղամասում, և արդեն 1850-ականների կեսերին Կալկաթան դարձել էր բանկի կենտրոնական գրասենյակը՝ մասնաճյուղերով Մադրասում և Բոմբեյում, ինչպես նաև Լոնդոնում գործող գործակալությամբ։ Հետագայում մասնաճյուղեր բացվել են Լահորում և Կանտոնում, իսկ 1850-ականների վերջում բանկի գլխավոր գրասենյակը տեղափոխվեց Լոնդոն։

### Տեղափոխությունը Լոնդոն և «United Service Bank»
«Agra and United Service Bank»-ը հիմնադրվել է Անգլիայում 1857 թվականին և թողարկել է բանկային թղթադրամներ, սակայն չի կարողացել անդամակցել Լոնդոնի Բանկիրների քլիրինգային պալատին (London Bankers' Clearing House)։

### «Masterman's Bank»
1864 թվականի հունիսին այն ստանձնեց Լոնդոնի բանկիրների հաշվարկային պալատի՝ անդամ հանդիսացող լոնդոնյան բանկային գործընկերություն՝ «**Masterman, Peters, Mildred and Company»** ընկերությունը, և վերանվանվել է որպես «**Agra and Masterman's Bank»**։ Սակայն այս միավորումը բախվել է ուժեղ դիմադրության, բանկի բաժնետոմսերի գինը ենթարկվել է մանիպուլյացիայի, իսկ հաճախորդների մի մասը կորցվել է։ Չնայած դժվարություններին՝ մինչև 1866 թվականը «**Agra and Masterman's Bank»**-ը դարձել էր Արևելքում գործող առաջատար փոխանակային բանկերից մեկը՝ զիջելով միայն «**Oriental Bank Corporation»**-ին։ Սակայն 1866 թվականի մայիսի 10-ին «**Overend Gurney»** բանկի փլուզմամբ սկսված ֆինանսական խուճապից հետո, «**Agra and Masterman's Bank»**-ը ստիպված էր դադարեցնել վճարումները 1866 թվականի հունիսի 6-ին։

### Ագրա Բանկ
Գործարարության մնացած հնդկական մասը վերակազմավորվել է «Ագրա բանկ» անվան տակ և վերաբացվել է բիզնեսի համար 1867 թվականի հունվարի 7-ին։ Այն լուծարվել է 1900 թվականին։

## Ծանոթագրություններ

## Արտաքին հղումներ
*Agra Bank 

Կատեգորիա:1933 հիմնադրված ընկերություններ
Միավորված պահուստային բանկ

**Միավորված պահուստային բանկ**, որը երբեմն կոչվում է դաշնային պահուստային բանկ կամ դաշնային  բանկ, Ճապոնիայի կողմից երաշխավորված Չինաստանի Հանրապետության ժամանակավոր կառավարության (1937-1940 թվականներ) կենտրոնական բանկն էր, որը ղեկավարում էր Հյուսիսային Չինաստանը երկրորդ չին-ճապոնական պատերազմի առաջին տարիներին։ Միավորված պահուստային բանկի  հաջորդ ղեկավարը Հյուսիսային Չինաստանի քաղաքական խորհրուրդն էր Քեմինի գլխավորությամբ:

Պեկինի կողմից երաշխավորված, միավորված պահուստային բանկը գործել է 1938 թվականի մարտից մինչև 1945 թվականի օգոստոս ամիսը։ Այսպիսով, Միավորված պահուստային բանկը ճապոնական օկուպացիոն ուժերի կողմից ստեղծված  առևտրային բանկերից մեկն էր՝ Մանջժոու կենտրոնական բանկի (1932-1945 թվականներ) և Մենգզյան բանկի (1937-1945 թվականներ) հետ միասին:, (1941 թվականի Հուաքսինգ առևտրային բանկ (1938-1941 թվականներ) և Կենտրոնական պահուստային բանկ - 1945 թվական)։

## Ակնարկ
Միավորված պահուստային բանկը ստեղծվել է 1938 թվականի սեպտեմբերի 10-ին նահանգապետ Վան Շիջինի ղեկավարությամբ, այն բանից հետո, երբ առևտրային բանկը կորցրել է վստահությունը ճապոնական օկուպացիոն ուժերի կողմից։  Միավորված պահուստային բանկը թողարկել է արժույթ, որը հայտնի է որպես միացյալ պահուստային բանկի թղթադրամներ, որոնք ունեին նույն արժեքը, ինչ չինական ազգային արժույթը (ֆաբի) և արտարժույթի շուկայում կապված էր ճապոնական իենի հետ։

Իր գործունեության առաջին տարիներին միավորված պահուստային բանկը  թողարկում էր Կոնֆուցիոսի պատկերով թղթադրամներ, որոնք ձեռքով անպարկեշտ ժեստ էին անում, ինչը բանկի աշխատակիցների կողմից սաբոտաժի գործողություն էր: Կոնֆուցիուսի պատկերով թղթադրամների թողարկումը դադարեցվեց Ճապոնական օկուպացիոն զորքերի կողմից միայն 1940 թվականի կեսերից մինչև 1944 թվականի սկիզբը1։

Նույնիսկ այն բանից հետո, երբ  կառավարությունը ստեղծեց կենտրոնական  բանկը 1940-1941 թվականներին, միացյալ պահուստային բանկը շարունակեց գործել և արժույթ թողարկել հյուսիսում մինչև պատերազմի ավարտը։  Ինչպես մյուս առևտրային բանկերում, միացյալ պահուստային բանկի անձնակազմը հիմնականում բաղկացած էր չինացիներից, բայց մենեջերների, խորհրդատուների և արտարժույթի փոխանակման մասնագետների մեծ մասը ճապոնացիներ էին։

## Ծանոթագրություններ

Կատեգորիա:Կենտրոնական բանկեր
Կաբո Վերդեի բանկ

**Կաբո Վերդեյի բանկ**, Աֆրիկայի Կաբո Վերդեի կենտրոնական բանկն է։ Կաբո Վերդեյի բանկի գլխավոր գրասենյակը գտնվում է Ավենիդա Ամիլկար Կաբրալում՝ Սանտյագո կղզու ազգային աղոթքի մայրաքաղաքում Ներկայիս նահանգապետը Ժոաո Անտոնիո Պինտո Կոելյո Սերան է, ով իր պաշտոնը զբաղեցնում է 2014 թվականի դեկտեմբեր ամսից։

## Կաբո Վերդե բանկի կառավարիչներ
*Կորենտինո Սանտոս, 1975-1984,
*Ամարո դա Լուզ, 1984-1991,
*Օսվալդո Սեկեյրա, 1991-1999,
*Օլավո Կորեյա, 1999-2004,
*Կառլոս Բուրգո, 2004-2014,
*Ժոաո Սերրա, 2014-2020,
*Օսկար Ումբերտո Էվորա Սանտոս, 2021։

## Պատմություն
Կառավարությունը հիմնել է Կաբո Վերդեյի բանկը 1975 թվականին, որպես բանկ, որը համատեղում էր առևտրային բանկի և կենտրոնական բանկի գործառույթները։ Կառավարությունը բանկ է ստեղծել պորտուգալական գաղութային և արտասահմանյան բանկի գործողությունները ազգայնացնելով։ Ուլտրամարինոյի ազգային բանկը, որը բացեց իր առաջին մասնաճյուղը Կաբո Վերդեյում 1865 թվականին էր, իսկ 1993 թվականին կառավարությունը բաժանվեց առևտրային բանկային հատվածից և գործում է առանձին նորաստեղծ Ատլանտիկո առևտրային բանկում։

## Տես նաեև
*Կենտրոնական բանկերի ցանկ

## Ծանոթագրություններ

## Արտաքին հղումներ
*Official website of the Banco do Cabo Verde

Կատեգորիա:Բանկեր այբբենական կարգով
Կատեգորիա:Կենտրոնական բանկեր
Ռուդոլֆ Հավենշտեյն

**Ռուդոլֆ Էմիլ Ալբերտ Հավենշտեյն**, (Ծնվել է 1857 թվականի մարտի 10-ին, մահացել է  1923 թվականի նոյեմբերի 20-ին), գերմանացի իրավաբան, տնտեսագետ։ 1921-1923 թվականների հիպերինֆլյացիայի ժամանակ Ռուդոլֆ Էմիլ Ալբերտ Հավենշտեյնը Գերմանիայի կենտրոնական բանկի (Ռայխսբանկի)  նախագահն է եղել

Ռուդոլֆ Էմիլ Ալբերտ Հավենշտեյնը ծնվել է Պոզենի մարզի Մեզերիցում (Միեդզիրեց)։ Ռուդոլֆ Էմիլ Ալբերտ Հավենշտեյնը սերում էր պետական ​​պաշտոնյաների ընտանիքից և իրավագիտություն էր սովորել Հայդելբերգում և Բեռլինում։ 1876 թվականին ուսումն ավարտելուց հետո Հավենշտեյնը աշխատել է Պրուսիայի արդարադատության ծառայությունում մինչև 1887 թվականը, երբ սկսել է իր կարիերան որպես դատավոր։ 1890 թվականին Ռուդոլֆ Էմիլ Ալբերտ Հավենշտեյնը տեղափոխվել է Պրուսիայի ֆինանսների նախարարություն։ 1900-ից 1908 թվականներին Ռուդոլֆ Էմիլ Ալբերտ Հավենշտեյնը Պրուսիայի պետական ​​բանկի նախագահն էր։ 1908-ից 1923 թվականներին Ռուդոլֆ Էմիլ Ալբերտ Հավենշտեյնը Գերմանիայի կենտրոնական բանկի նախագահն էր։ Ռուդոլֆ Էմիլ Ալբերտ Հավենշտեյնի ստորագրությունը կա Գերմանիայի կենտրոնական բանկի 1908-ից 1923 թվականների թղթադրամների վրա։

Ռուդոլֆ Էմիլ Ալբերտ Հավենշտեյնը կարևոր դեր է խաղացել Գերմանիայում հիպերինֆլյացիոն գործընթացում, քանի որ նա հավատարիմ էր այն ժամանակ Գերմանիայում տարածված այն համոզմունքին, որ գնաճը պայմանավորված էր մարկի արտաքին արժեքի անկմամբ օտարերկրյա արժույթների նկատմամբ, և որ Ռեյխսբանկի դերը բավարար գումար տպելն էր՝ գների բարձր մակարդակը պահպանելու համար։ Որքան շատ փող էր տպագրվում, այնքան բարձր էր դառնում գների մակարդակը, ուստի Ռեյխսբանկը տպագրում էր ավելի շատ փող և այլն: Այլ կերպ ասած, փողի քանակական տեսությանը հետևելու փոխարեն՝ գնաճը փողի չափազանց տպագրությանը վերագրելով, Հավենշտեյնը կարծում էր, որ փողը պետք է տպագրվի՝ գերմանական տնտեսությունում փողի նկատմամբ աճող պահանջարկը բավարարելու համար, քանի որ գները բարձրանում էին փոխարժեքի անկման պատճառով: Հենց Ռուդոլֆ Էմիլ Ալբերտ Հավենշտեյնի մահն էր 1923 թվականի նոյեմբերին, որը նպաստեց այս քաղաքականությանը, և դրա հետ մեկտեղ՝ հիպերինֆլյացիային վերջ դնելուն։

Ռուդոլֆ Էմիլ Ալբերտ Հավենշտեյնը  մասնակցել է առաջին համաշխարհային պատերազմի սկզբին ռազմական պարտատոմսերի ներդրմանը։

Ռուդոլֆ Էմիլ Ալբերտ Հավենշտեյնը  մահացավ Բեռլինում և թաղվեց Բեռլին Դալեմի Սուրբ Աննայի գերեզմանատանը:

## Տես նաև
* Վայմարյան Հանրապետություն
* Հիպերինֆլյացիա

## Ծանոթագրություններ

## Արտաքին հղումներ
* Adam Fergusson, *When Money Dies: The Nightmare of Hyperinflation in Weimar Germany*, Kimbler, 1975, republished 2010 by PublicAffairs, New York, , Chapter 11 "Havenstein"
*Ahamed, Liaquat, *Lords of Finance: The Bankers Who Broke the World,* Penguin Books, 2009. 
* Bresciani-Turroni, *The Economics of Inflation*, pages 63, 156, 180, John Dickens Co Ltd, Northampton, 1931. The Economics of Inflation: A Study of Currency Depreciation in Post-War Germany
* Max Shapiro, *The Penniless Billionaires*, pages 213-214, New York Times Books, 1980, 
 
Կատեգորիա:Գերմանացի իրավաբաններ
Կատեգորիա:Գերմանիայի տնտեսություն
Էստոնական եվրո մետաղադրամներ

**Էստոնական եվրո մետաղադրամներ,** Էստոնիայի ներկայիս արժույթն են, որոնք շրջանառության մեջ են դրվել 2011 թվականի հունվարի 1-ին։ Մետաղադրամների ազգային կողմում պատկերված են Էստոնիայի քարտեզը՝ ներկայիս սահմաններով, 12 աստղ, երկրի անվանումը էստոներենով («EESTI») և մետաղադրամի թողարկման տարեթիվը։

Առաջին անգամ եվրոյին անցնելու վերաբերյալ տեղեկատվությունը բնակչությանը տրամադրվեց երկու լեզվով՝ էստոներեն և ռուսերեն։

Հատվել է Ֆինլանդիայի դրամահատարանում։

## Ազգային կողմի դիզայնը

## Մեկնարկ,ային  հավաքածու
2010 թվականի դեկտեմբերի 1-ից բոլոր մասնավոր անձինք կարող էին ձեռք բերել էստոնական եվրո մետաղադրամների մեկնարկային հավաքածուներ 200 կրոնով։ Հավաքածուն պարունակում էր 12.79 եվրո (200.12 կրոն) արժողությամբ մետաղադրամներ։ Դրանք վաճառվել են բոլոր բանկերի մասնաճյուղերում և փոստային բաժանմունքներում մինչև 2010 թվականի դեկտեմբերի 31-ը։ Ընդհանուր առմամբ թողարկվել է 600,000 օրինակ։

Այս հավաքածուն պարունակում է 42 մետաղադրամ՝

* 1 ցենտ - 7 մետաղադրամ
* 2 ցենտ - 6 մետաղադրամ
* 5 ցենտ - 6 մետաղադրամ
* 10 ցենտ - 6 մետաղադրամ
* 20 ցենտ - 6 մետաղադրամ
* 50 ցենտ - 5 մետաղադրամ
* 1 եվրո - 4 մետաղադրամ
* 2 եվրո - 2 մետաղադրամ
* 1 անվտանգության թոքեն, որը հաստատում է հավաքածուի իսկությունը։

Ձեռնարկությունների համար թողարկվել են եվրոմետաղադրամների երկու տեսակ՝ 111 եվրո և 198 եվրո։ Դրանք կարելի էր պատվիրել մինչև 2010 թվականի դեկտեմբերի 20-ը։

*111 եվրոյի հավաքածուն պարունակում է հետևյալ մետաղադրամները՝*

* 1 ցենտ - 50 մետաղադրամ (1 գլան)
* 2 ցենտ - 50 մետաղադրամ (1 գլան)
* 5 ցենտ -  50 մետաղադրամ (1 գլան)
* 10 ցենտ - 40 монет (1 գլան)
* 20 ցենտ - 40 монет (1 գլան)
* 50 ցենտ - 40 монет (1 գլան)
* 1 եվրո -  25 монет (1 գլան)
* 2 եվրո - 25 монет (1 գլան)։

*198 եվրոյի հավաքածուն պարունակում է հետևյալ մետաղադրամները՝*

* 1 ցենտ - 100 մետաղադրամ (2 գլան)
* 2 ցենտ - 100 մետաղադրամ (2 գլան)
* 5 ցենտ - 100 մետաղադրամ (2 գլան)
* 10 ցենտ - 120 մետաղադրամ (3 գլան)
* 20 ցենտ - 40 մետաղադրամ (1 գլան)
* 50 ցենտ - 40 մետաղադրամ (1 գլան)
* 1 եվրո - 50 մետաղադրամ (2 գլան)
* 2 եվրո - 50 մետաղադրամ (2 գլան)։

## Շրջանառություն

մինի|Էստոնիայի ժամանակակից քարտեզը

## Քարտեզի սկանդալ
Մետաղադրամները շրջանառության մեջ դնելուց գրեթե անմիջապես հետո էստոնական իշխանությունները մեղադրվեցին մետաղադրամների վրա պատկերված քարտեզի վրա երկրի սահմանները խեղաթյուրելու մեջ, ինչին ի պատասխան Ռուսաստանում Էստոնիայի դեսպանը հայտարարեց, որ «այս մետաղադրամներին մեկ հայացքը բավարար է համոզվելու համար, որ բոլոր էստոնական մետաղադրամների վրա պատկերված սահմանը համապատասխանում է ներկայիս սահմանին, այլ ոչ թե պատերազմից առաջ եղածին»։  Դեռևս 2010 թվականի սեպտեմբերին մետաղադրամի դիզայները նշեց, որ մետաղադրամների վրա սկզբնական եզրագծի դիզայնը փոխվել է, և որ մետաղադրամները վերջիվերջո ցուցադրում են նոր եզրագծեր։

## Ծանոթագրություններ

## Հղումներ
* Официальный сайт о переходе на евро (по-русски)
* The Euro Information Website — Estonia
* SEB Банк: Предварительное обеспечение наличностью

Կատեգորիա:Եվրո
Կատեգորիա:Էստոնիայի պետական խորհրդանիշեր
Կատեգորիա:Էստոնիայի տնտեսություն